象牙海岸

象牙海岸共和國係非洲西部一國。佢邊境西面接住畿內亞，利比利亞，北面馬里同布基納法索，東面就係加納，南邊係海，即係畿內亞灣。佢曾經係熱帶西非各國之中最繁榮，之不過因為政治不穩同內戰，再加埋貪污同拒絕變革，實力已經大不如前。

國名翻譯 
本來呢個國嘅國名喺唔同嘅話入面都係按意譯，結果個國名嘅開頭字母喺各種話都唔同，而國際機構喺排列國名嗰陣時都係跟國名開頭字母喺拉丁字母表入面嘅順序嚟排嘅，搞到呢個國嘅國名喺好多時國名排列嘅位置唔固定。為咗改變噉嘅情況，喺得到聯合國同意之後，就決定統一按法文音譯嚟譯國名，國語譯名就變咗科特迪瓦。